BEJRÚT. Počas nedeľňajšieho núdzového pristátia ruského vrtuľníka na severovýchode Sýrie prišiel o život jeden člen posádky a ďalší utrpeli zranenia. Ako uviedlo ruské ministerstvo obrany, helikoptéra Mi-35 sa počas hliadkového letu dostala do technických problémov. Dôvod havárie však zatiaľ nie je známy.Súvisiaci článokČítajte
Sýrska štátna tlačová agentúra SANA uviedla, že incident sa stal neďaleko dediny Tel Tamr v severovýchodnej provincii Hassakeh.
Rusko vstúpilo do vojny v Sýrii v septembri 2015 a odvtedy pomohlo vyvážiť sily v prospech podporovateľov prezidenta Baššára al-Asada. Ruské jednotky sú rozmiestnené v rôznych častiach Sýrie, kde oddeľujú opozičných ozbrojencov podporovaných Tureckom a kurdských bojovníkov, ktorých podporujú Spojené štáty.